Quora
Quora – bu savol-javob sayti boʻlib, unda foydalanuvchilar tomonidan savollar beriladi, javob beriladi, tahrir qilinadi. Kompaniya 2009-yil iyun oyida tashkil etilgan va veb-sayt 2010-yil 21-iyunda jamoatchilikka taqdim etilgan. 2013- yildan boshlab, ushbu sayt savol-javob platformasidan tashqari, foydalanuvchilariga blog yozish imkoniyatini ham yaratdi. 2020-yildan boshlab yigirma toʻrtta tilda faoliyat olib bormoqda. Quoraʼda savollar beriladi va boshqa foydalanuvchilar javob beradi. Foydalanuvchilar savollarni oʻzgartirish va boshqa foydalanuvchilarning javoblariga oʻzgartirishni tavsiya qilishlari mumkin. Foydalanuvchilar oʻzlarining haqiqiy ismi bilan roʻyxatdan oʻtishlari kerak. 2014-yilda olingan sarmoya bilan kompaniyaning bahosi 900 million dollarga yetdi.